 इस करी जिस बेल्लै कोई न्यायाधीश अपनी जैदार दी सार्वजनिक तौर उप्पर घोशना करने च टालमटोल करदा ऐ तां असेंगी दाली च किश काला लब्भना शुरू होई जंदा ऐ फ्ही भाएं इस चाल्ली दी कोई गल्ल नेईं बी होऐ।  लोक ते इस चाल्ली दे सोआल पुच्छन गै लेई पौंदे न जे जेकर कोई गड़बड़ नेई हुंदी तां फन्यायाधीशें पासेआ अपनी कमाई ते जैदाद दी सार्वजनिक घोशना करने च आनाकानी कीऽ कीत्ती जंदी ऐ।  इयै इक बजाह ऐ जेहदे मुजब आम लोकें च न्यायिक बवस्था दी बक्खी जकीन घ्ज्ञटदा जा करदा ऐ।  जेह एह प्रक्रिया इस्सै चाल्ली कन्नै चलदी रेई तां भारतीय लोकतंत्र अपने आखरी सतंभ गी बी मोहाई देग।  न्यायिक बवस्था दे वरिश्ठ अधिकारी गै नेईं बलके सीबीआई दे खलासें मताबक प्रधानमंत्री कार्यालय दे सदस्यें दा बी हाल कोई बक्खरा नेईं ऐ।  जेकर कुसै गी इस गल्ला दा त्राह नेई होऐ जे उन्नै कोई गल्त कम्म कीत्ते दा ऐ तां ओह सीबीआई दी जांच थमां कीऽ घाब्ब्रग एह बी इक जकीनी गल्ल ऐ जे सीबीआई दे शंकजें थमां छुड़की जाने आहले प्रभावशाली लोकें उप्पर बी लोकें दी औंगल ते उठदी गै ऐ।  एहदे थमां बी बुरी हालत उच्च स्तर दिएं जांच एजेंसिएं दी ऐ जेहदे च रॉ. आईबी ते सीबीआई जनेहिआं एजेंसिआं औदिआं न ते ईयां सेई हुंदा ऐ जे भ्रश्टाचार दे कीड़े नै इनें गी बी डंगना शुरू करी दित्ते दा ऐ।  इनें एजेंसिएं दे किश वरिश्ठ सदस्य बी इस जाल च फंसी चुके दे न।  इस करी गलांदे न जे घरै दे अंदर भूतै गी बहालिए अस बाहरले जिन्नें थमां छुटकारा हासल नेईं करी सकदे।  लोक केह चाहंदे न ते केह मंगा करदे न?  छड़ी सुरक्षा जेहड़ी पुलस ते न्यायायिक बवस्था राहें गै संभव ऐ।  एह द वै लोकें दी इस मंग गी पूरा करने च नाकाम साबत हुंदे इ तां लोक कनून गी कीऽ मन्नङन ते करें दा भुगतान कैस्सी करङन। 